**BASES CARNAVAL 2020**

Es Realitzarà una Rua de Carnaval el dissabte 22 de febrer de 2020, amb concurs, lliurament de premis i una animació en acabar, amb la següent estructura, recorregut i horaris:

* **18.00h** Concentració de Comparses davant del Casino.
* **18.30h** Sortida de la rua: Pàrquing de “El Casino”, C/ Pau Costas, C/ Major, Av. Montserrat, C/ Sant Jordi, C/ Germans Bach, Xic Mateu, C/ Serafí Julià, Plaça Dr. Tarrés.
* **De 20.00 a 22.00h** Fi de Rua amb música i lliurament de premis.

**Bases del concurs de disfresses:**

1. Tots aquells que vulguin participar en el concurs de disfresses, es podran inscriure al SIAC o al web <https://decidim-sesrovires.diba.cat> fins al 21 de febrer de 2020 fins a les 14h.
2. Totes les comparses que s’inscriguin al concurs, hauran d’elaborar un cartell amb el nom de la comparsa que hauran de portar ben visible durant la rua.
3. Les comparses hauran d’estar composades per un mínim de 5 persones.
4. La concentració serà davant ”El Casino” a les 18h el 22 de febrer de 2020.
5. Es valorarà especialment:
* Que la confecció de les disfresses hagi estat elaborada pels mateixos participants.
* Que la comparsa sigui especialment participativa durant la rua amb una bona posada en escena (música, coreografies, teatralitat...)
* Que la comparsa aporti elements mòbils
1. Les comparses inscrites que no participin de la rua, quedaran fora del concurs.
2. Premis:
* 1r PREMI A LA MILLOR COMPARSA de 16 o més components : **400€**
* 2n PREMI A LA MILLOR COMPARSA de 16 o més components : **200€**
* 1r PREMI A LA MILLOR COMPARSA de 7 a 15 components : **300€**
* 2n PREMI A LA MILLOR COMPARSA de 7 a 15 components : **100€**
* PREMI A LA COMPARSA MÉS SOSTENIBLE: **100€**
* 3 PREMIS A LES MILLORS DISFRESES FAMILIARS (de 2 a 6 components) : **Abonaments al cicle d’espectacles familiars “BAMBOLINA”**
1. Els premis no són acumulables.